Is genetiese landbou eties? - KLK
Die landbou sektor is 'n hoogs ontwikkelde en wetenskaplike proses wat die wêreld se voedselvoorraad dryf. Omdat regerings en van die wêreld se grootste maatskappye in die landbou sektor betrokke is, is díe sektor gereeld die slagoffer van politieke magspel.
Van die registrasie van saad-patente tot die toenemende voorkeur vir organiese voedsel, asook mielie-subsidiëring in ander wêrelddele, bly die onderwerp van "landbou" 'n bron van ekonomiese en etiese oorwegings.
Geneties-aangepaste boerdery is een van die onderwerpe wat gereeld internasionaal bespreek word. Ondersteuners van dié praktyk prys die ontwikkeling van bio-tegnologieë wat boere toelaat om met meer geharde en pes-bestande gewasse te boer, wat vinniger en beter groei in swakker toestande.
Ander boere is bekommerd dat die geneties-aangepaste gewasse met natuurlike gewasse sal inmeng – met 'n nadelige uitwerking op die ekologie.
Geneties-aangepaste gewasse wat spesifiek geskep word om siektes te weerstaan en kan ook moontlik lei tot 'n sterker voorkoms van díe siekte wat op sy beurt natuurlike en wilde plantegroei en bome kan uitwis. Nóg 'n argument bestaan oor die korrekte beskrywing op die verpakking van sulke geneties-aangepaste kossoorte, met ander woorde, moet verbruikers in kennis gestel word of sal dit verkope benadeel?
Organiese boerdery, wat nie staatmaak op chemiese pesdoders of bemesting nie, word ál hoe meer gewild regoor die wêreld, insluitende Suid Afrika.